paragraph_text: Ritsuryō (jap. kanji 律令, hiragana りつりょう), japanski povijesni zakonski sustav zasnovan na filozofiji konfucijanizma i legalizma (japanski kanji 法家, ほうか). Politički sustav sukladan ritsuryōu zove se ritsuryō-sei (jap. kanji 律令制, hiragana りつりょう せい). Kyaku (jap. kanji 格) su amandmani ritsuryōa. Shiki (jap. 式) su proglašenja zakonskih prijedloga zakonom. Ritsuryō određuje kazneni zakon (jap. ritsu, kanji 律 ) i upravni zakon (jap. ryō, kanji 令 ), pa iz imena tih dvaju skupina zakona koji čine ovaj sustav nastala je kovanica ritsuryō.